section_heading: Školovanje i počeci karijere
paragraph_text: Osnovnu školu i gimnaziju završila u Osijeku. Diplomirala je 1985. na Pravnom fakultetu u Zagrebu. Potom se vraća u Osijek; do 1987. godine je pripravnica na Županijskom (tada: Okružnom) sudu u Osijeku. Od 1987. do 1990. godine radi u stručnim službama tadašnjega Izvršnoga vijeća Sabora SRH, kao savjetnica za inozemni protokol.